joelniklaus/EU_Wikipedias huggingface dataset:
Artūrs Tomsons

Artūrs Tomsons (dzimis ) ir latviešu arheologs, vēstures zinātņu doktors.

Biogrāfija 
1997. gadā uzsācis studijas Latvijas Universitātes Vēstures un Filozofijas fakultātē un 2012. gadā aizstāvējis promocijas darbu Latvijas Universitātes Vēstures un filozofjas fakultātē par tēmu "Divasmeņu zobeni Latvijas arheoloģiskajā materiālā no 9. — 13. gadsimtam". Ieguvis vēstures zinātņu doktora grādu. Veicis arheoloģiskos izrakumus Rīgas pilī (2008), Ludzas pilī (2013—2014), Āraišu mūra pilī un priekšpilī (2010, 2012, 2018, 2019), Mežotnes pilskalna senpilsētā (2017), Rīgas Svētā Jēkaba katedrāles viduslaiku kapsētā (2018), u.c.

No 2007. līdz 2020. gadam strādājis Latvijas Nacionālajā vēstures muzejā kā Arheoloģijas departamenta galvenais krājuma glabātājs. Kopš 2013. gada pasniedz lekciju kursu Ievads bioloģiskajā antropoloģijā Latvijas Universitātes Humanitāro zinātņu fakultātē. Kopš 2018. gada pasniedz arī Arheoloģijas pamatus Latvijas Mākslas akadēmijā.

Vairāk kā 30 zinātnisku rakstu autors, Latvijas Arheologu biedrības biedrs, akadēmiskās vienības "Austrums" vecbiedrs, Eiropas arheologu asociācijas biedrs, biedrības Latvijas Arheoklubs valdes priekšsēdētājs. 2019. gadā laista klajā Tomsona monogrāfija "Zobeni Latvijas teritorijā 7.—16. gs."

A. Tomsona galvenās profesionālās intereses ir saistītas ar bruņojuma un tehnoloģiju attīstību no bronzas laikmeta līdz mūsdienām. Īpašu uzmanību velta eksperimentālās arheoloģijas metožu pielietošanai un popularizēšanai. Kopš 2016. gada organizē Baltijas eksperimentālās arheoloģijas vasaras skolu.

Atsauces 

1978. gadā dzimušie
Rīgā dzimušie
Latviešu arheologi
Latvijas Universitātes absolventi
Latvijas Universitātes pasniedzēji
Jans Tadeušs Zībergs

Jans Tadeušs Zībergs (; dzimis 1739. gadā, miris 1806. gadā) bija Žečpospolitas valsts darbinieks, Inflantijas vaivads no 1775. līdz 1778. gadam, Brestas vaivads no 1778. līdz 1795. gadam.

Dzimis Livonijas vaivada Juzafata Zīberga ģimenē. Baras konfederācijas loceklis. 1784. gadā tika iecelts par Pastāvīgās padomes (valdības) konsulāru (padomdevēju). Parakstījis Četrgadīgā Sejma ģenerālo konfederāciju. 1792. gadā kļuva par senāta konsulāru Targovices konfederācijā.

Jans Tadeušs Zībergs bija pēdējais Zībergu dzimtas vīriešu kārtas pārstāvis. Trīs reizes precējās, līdz trešajā laulībā piedzima meita Izabella Helēna. 1803. gadā tā apprecējās ar grāfu Mihailu Plāteru, apvienojot Latgalē ietekmīgās Plāteru un Zībergu dzimtas. Izabellai Helēnai pūrā bija zemes īpašumi 1935 kvadrātkilometru platībā ar 15 000 dzimtcilvēkiem.

Ārējās saites 
Фон Зиберги, Евгений Голубев

1739. gadā dzimušie
1806. gadā mirušie
Inflantijas vaivadi
Plāteri
Problēmas ar metienu

"Problēmas ar metienu" () ir 2012. gada ASV sporta drāmas filma, kuras režisors un viens no producentiem ir Roberts Lorencs. Galvenās lomas filmā atveido Klints Īstvuds, Eimija Adamsa, Džastins Timberleiks, Metjū Lilards un Džons Gūdmens. Filmas pirmizrāde notika .

Gass ir beisbola skauts labākajos gados, kuram tiek dota pēdējā iespēja sevi pierādīt kā noderīgu organizācijai. Viņa priekšnieks Pīts nojauš, ka Gasam varētu būt problēmas ar veselību, tāpēc viņš sazinās ar Gasa meitu Mikiju, lai viņa pievienotos tēvam viņa uzdevumā.

Atsauces

Ārējās saites 

2012. gada filmas
ASV filmas
Drāmas
Vara (2018. gada filma)

"Vara" () ir 2018. gada biogrāfiska drāma, kuras režisors, scenārija autors un viens no producentiem ir Ādams Makejs. Galvenās lomas filmā atveido Kristians Beils, Eimija Adamsa, Stīvs Karels, Sems Rokvels, Tailers Perijs un Elisone Pila. Filmas pirmizrāde notika  Semjuela Goldvina teātrī.

Filma veidota par 46. ASV viceprezidentu Diku Čeiniju un viņa ceļu līdz kļūšanai par visspēcīgāko viceprezidentu ASV vēsturē.

Filma tika nominēta astoņām Amerikas Kinoakadēmijas balvām: "Labākā filma", "Labākais režisors", "Labākais aktieris galvenajā lomā", "Labākais aktieris otrā plāna lomā", "Labākā aktrise otrā plāna lomā", "Labākais oriģinālscenārijs", "Labākais grims un matu sakārtojums" un "Labākā montāža"; filma gan ieguva tikai vienu balvu par labāko grimu un matu sakārtojumu.

Tāpat filma tika nominēta sešām BAFTA kino balvām un sešām Zelta globusa balvām, kas ir vislielākais Zelta globusa balvu nomināciju skaits, ko līdz šim saņēmusi kāda filma.

Atsauces

Ārējās saites 

2018. gada filmas
ASV filmas
Drāmas
Kinokomēdijas
Biogrāfiskas filmas
Ādama Makeja filmas
Marija — Skotijas karaliene

"Marija — Skotijas karaliene" () ir 2018. gada vēsturiska drāma, kuras režisore ir Džosija Rurka. Galvenās lomas filmā atveido Sērša Runena, Margota Robija, Džeks Loudens, Džo Elvins, Džemma Čana un Gajs Pīrss. Filmas pirmizrāde notika  Amerikas Filmu institūta festivālā „AFI Fest”.

Filma tika nominēta divām Amerikas Kinoakadēmijas balvām kategorijās "Labākais grims un matu sakārtojums" un "Labākie kostīmi", kā arī trim BAFTA kino balvām par labākajiem kostīmiem, labāko grimu un matu sakārtojumu un labāko aktrisi otrā plāna lomā.

Filmā tiek parādīts Marijas I Stjuartes mēģinājums no troņa gāzt savu māsīcu Elizabeti I.

Atsauces

Ārējās saites 

2018. gada filmas
ASV filmas
Apvienotās Karalistes filmas
Drāmas
Kristofers Robins (filma)

"Kristofers Robins" () ir 2018. gada drāma, kuras režisors ir Marks Forsters. Galvenās lomas filmā atveido Jūens Makgregors, Heilija Atvela, Džims Kamings un Breds Garets. Filmas pirmizrāde notika  Bērbankā.

Filma tika nominēta Amerikas Kinoakadēmijas balvai kategorijā "Labākie vizuālie efekti".

Filmā tiek sekots līdzi pieaugušam Kristoferam Robinam, kurš zaudējis savu iztēli. Pateicoties bērnības draugam, lācītim Vinnijam Pūkam, Kristofers no jauna atklāj dažādus dzīves priekus.

Atsauces

Ārējās saites 

2018. gada animācijas filmas
ASV animācijas filmas
Kinokomēdijas
Drāmas
Favorīte (filma)

"Favorīte" () ir 2018. gada melnā komēdija, kuras režisors un viens no producentiem ir Jorgs Lantimos. Galvenās lomas filmā atveido Olīvija Kolmane, Emma Stouna un Reičela Vaisa. Filmas pirmizrāde notika  Venēcijas filmu festivālā.

Filma tika nominēta desmit Amerikas Kinoakadēmijas balvām, tādējādi kopā ar filmu "Roma" kļūstot par visvairāk nominēto filmu šajā ceremonijā; "Favorīte" gan ieguva tikai vienu balvu nominācijā "Labākā aktrise galvenajā lomā". Tāpat filma tika nominēta vairākām citām nozīmīgām balvām, tajā skaitā piecām Zelta globusa balvām; Amerikas Kinoinstitūts "Favorīti" nosauca par vienu no 2018. gada desmit labākajām filmām.

Filmas sižets norisinās 18. gadsimta Anglijā, kad troni ieņem vārgā karaliene Anna, bet valsti viņas vietā pārvalda tuva draudzene, lēdija Sāra. Anglijā ierodas Sāras māsīca Ebigeila, kura meklē nodarbošanos, tomēr drīz vien abu māsīcu attiecības tiek pārbaudītas.

Atsauces

Ārējās saites 

2018. gada filmas
ASV filmas
Apvienotās Karalistes filmas
Īrijas filmas
Biogrāfiskas filmas
Kinokomēdijas
Londonas krišana

"Londonas krišana" () ir 2016. gada filma, kuras režisors ir Babaks Nadžafi.

Filma ir par teroristu uzbrukumu pasaules lielvalstu līderiem, kuri ieradās Londonā, lai piedalītos Lielbritānijas premjerministra bērēs. Galvenās lomas atveido Džerards Batlers, Ārons Ekharts, Morgans Frīmens, Elons Monī Ebūtbūls, Angela Basseta, Džekijs Ērls Heilijs, Melisa Leo, Rada Mitčela, Šons O'Braiens un Valīds Zvaiters. Filmas pirmizrāde notika 2016. gada 1. martā Holivudā. Latvijā to sāka rādīt 2016. gada 1. aprīlī.

Šis ir turpinājums 2013. gada filmai "Olimpa krišana". 2019. gadā tika izdots filmas turpinājums Angel Has Fallen.

Atsauces

Ārējās saites 

2016. gada filmas
ASV filmas
Fizruks

"Fizruks" (Физрук) ir Fjodora Stukova un Sergeja Sencova izveidots seriāls, kurā lomas tēlo Dmitrijs Nagijevs, Viktors Suhorukovs, Sofija Raizmane, Aleksandrs Gordons, Vladimirs Sičjovs, Anastasija Paņina un Polīna Grenca. Sākotnēji seriāls stāsta  par bijušo bandītu Oļegu Fominu, kurš iefiltrējies skolā kā sporta skolotājs, lai sekotu sava bijušā bosa meitai, tādējādi gribot atgūt priekšnieka uzticību un atgriezties atpakaļ bandā. Latvijā šo seriālu pereodiski translē TV6. Šobrīd tam ir 4 sezonas ar 77 sērijām.

Ārējās saites 

Krievijas televīzijas seriāli
Leonardo Spinacola

Leonardo Spinacola (; dzimis  Folinjo) ir itāļu futbolists, malējais aizsargs, kas šobrīd pārstāv A sērijas klubu AS Roma.

Karjera 
Profesionāļa karjeru uzsācis Turīnas "Juventus", tomēr lielāko daļu laika pavadījis īrē dažādās Itālijas komandās. Debiju A sērijā piedzīvoja , nākot uz maiņu Bergamo "Atalanta" sastāvā 0—0 neizšķirtā pret Hellas Verona F.C.. Pavadot sešas sezonas īrē, Spinacola atgriezās "Juventus" sastāvā 2018. gada vasarā, piedzīvojot savu debiju "Juventus"  Itālijas kausa spēlē pret Bologna F.C. 1909.. Tā paša gada 12. martā Spinacola debitēja UEFA Čempionu līgā, esot sākumsastāvā 3—0 uzvarā pār Madrides "Atletico".  Spinacola pievienojās citai A sērijas komandai AS Roma.

 Spinacola debitēja Itālijas izlasē, nākot uz maiņu 2—1 uzvarā pārbaudes spēlē pret Nīderlandi.

Lai gan viņam stiprā kāja ir labā, Spinacola parasti spēlē kā kreisās malas aizsargs vai pussargs, var arī spēlēt laukuma labajā pusē.

Sasniegumi 
Juventus

 Itālijas Serie A: 2018–19
 Supercoppa Italiana: 2018

Atsauces

Ārējās saites 
 Profils AS Roma oficiālajā mājaslapā 

1993. gadā dzimušie
Itālijas futbolisti
Itālijas izlases futbolisti
AS Roma spēlētāji
Turīnas "Juventus" spēlētāji
Bergamo "Atalanta" spēlētāji
Empoli FC spēlētāji
2020. gada Eiropas čempionāta futbolā spēlētāji
Melnais KKKlanmens

"Melnais KKKlanmens" () ir 2018. gada kriminālfilma, kas balstīta uz Rona Stalvorta 2014. gada memuāriem Black Klansman. Filmas režisors, kā arī viens no scenārija autoriem un producentiem ir Spaiks Lī. Galvenās lomas filmā atveido Džons Deivids Vašingtons, Ādams Draivers, Lora Heriera un Tofers Greiss. Filmas pirmizrāde notika  Kannu filmu festivālā.

Filma ieguva Amerikas Kinoakadēmijas balvu nominācijā "Labākais adaptētais scenārijs"; tāpat filma tika nominēta kategorijās "Labākā filma", "Labākais režisors", "Labākais aktieris otrā plāna lomā", "Labākā oriģinālmūzika" un "Labākā montāža".

Filma tika nominēta arī vairākām citām balvām, tajā skaitā četrām Zelta globusa balvām, piecām BAFTA kino balvām, kā arī tika nosaukta par vienu no desmit labākajām 2018. gada filmām Amerikas Kinoinstitūta skatījumā.

Rons Stalvorts ir afroamerikāņu policists no Kolorādospringsas, kuram veiksmīgi izdodas iefiltrēties vietējā Kukluksklana atzarā.

Atsauces

Ārējās saites 

2018. gada filmas
ASV filmas
Klusā pasaule

"Klusā pasaule" () ir 2018. gada ASV postapokaliptiska šausmu filma, kuras režisors, kā arī viens no producentiem un galveno lomu atveidotājiem ir Džons Krasinskis. Tāpat filmā ir filmējusies Emilija Blanta. Filmas pirmizrāde notika  South by Southwest festivālā.

Filma tika nominēta Amerikas Kinoakadēmijas balvai kategorijā "Labākā skaņas montāža".

Ebotu ģimene ir spiesta dzīvot pilnīgā klusumā, tādā veidā slēpjoties no briesmoņiem ar īpaši smalku dzirdi.

Atsauces

Ārējās saites 

2018. gada filmas
ASV filmas
Šausmu filmas
Kamene (filma)

"Kamene" () ir 2018. gada filma, kuras režisors ir Treviss Naits. Filma ir balstīta uz Transformers rotaļlietu sērijas tēlu ar tādu pašu vārdu. Tika veidota kā "Transformeru" filmu sērijas atvasinājums, vēlāk tika pasludināta par franšīzes rībūtu.

Filmā parādīts kā autobots Kamene nonāca uz Zemes. Galvenās lomas atveido Heilija Steinfelda, Džons Sina, Horhe Lendeborgs jaunākais, Džons Ortiss, Džeisons Drakers un Pamela Edlona. Autobotus ieskaņojuši Dilans O'Braiens, Andžela Basseta, Džastins Teirū un Pīters Kallens. Filmas pirmizrāde notika 2018. gada 3. decembrī, Latvijā to sāka rādīt 2018. gada 20. decembrī.

Atsauces

Ārējās saites 

2018. gada filmas
ASV filmas
Paramount Pictures filmas
Gasparsona purvs

Gasparsona purvs ir augstais un pārejas purvs Aizkraukles novada Daudzeses pagastā. Atrodas pagasta galējos ziemeļrietumos uz dienvidiem no Jelgavas-Krustpils dzelzceļa. Kopējā platība 27 ha, ko veido aizaudzis augstais purvs..

Purva lielākajā daļā 26 ha platībā 1977. gadā izveidots dabas liegums «Gasparsona purvs». Lieguma teritorija ir vienots biotopu komplekss, kuru vieno hidroloģiskais režīms un zemais antropogēnā traucējuma līmenis. Natura 2000 teritorija.

Atsauces 

Latvijas purvi
Daudzeses pagasts
Natura 2000
Roma (2018. gada filma)

"Roma" () ir 2018. gada drāma, kuras režisors, scenārija autors un viens no producentiem ir Alfonso Kuarons. Galvenās lomas filmā atveido Jalitsa Aparisio un Marina de Tavira. Filmas pirmizrāde notika  Venēcijas filmu festivālā.

Filma tika nominēta desmit Amerikas Kinoakadēmijas balvām, tādējādi kopā ar filmu "Favorīte" kļūstot par visvairāk nominēto filmu šajā ceremonijā; "Roma" ieguva balvas nominācijās "Labākais režisors", "Labākā filma svešvalodā" un "Labākais operatora darbs". Tāpat filma tika nominēta vairākām citām nozīmīgām balvām, tajā skaitā trim Zelta globusa balvām un septiņām BAFTA kino balvām.

Filmas sižets notiek 20. gadsimta 70. gadu sākumā un tajā tiek parādīts viens gads Mehiko vidusšķiras ģimenes kalpones dzīvē. Filma nosaukta tās darbības norises vietas — Mehiko rajona Romas jeb Romas kolonijas () vārdā.

Atsauces

Ārējās saites 

2018. gada filmas
ASV filmas
Meksikas filmas
Drāmas
Kinoakadēmijas balvas ieguvējas filmas svešvalodā
BAFTA kino balvas ieguvēji (filmas)
Alfonso Kuarona filmas
Van Gogs. Pie mūžības vārtiem

"Van Gogs. Pie mūžības vārtiem" () ir 2018. gada biogrāfiska drāma, kuras režisors un viens no scenārija autoriem ir Džuliāns Šnābels. Galvenās lomas filmā atveido Vilems Defo, Rūperts Frends, Madss Mikelsens, Matjē Amalriks, Oskars Īzāks un Emanuella Seignere. Filmas pirmizrāde notika  Venēcijas filmu festivālā.

Vilems Defo par savu darbu filmā tika nominēts Amerikas Kinoakadēmijas balvai kategorijā "Labākais aktieris galvenajā lomā".

Filmā tiek parādīti gleznotāja Vinsenta van Goga pēdējie dzīves gadi.

Atsauces

Ārējās saites 

2018. gada filmas
ASV filmas
Francijas filmas
Biogrāfiskas filmas
Drāmas
Dabiskā kārtība (filozofija)

Filozofijā dabiskā kārtība ir morālais avots, no kura dabiskie likumi cenšas iegūt savu autoritāti. Dabiskā kārtība ietver būtņu dabisko mijiedarbību viena ar otru, likuma neesamības gadījumā, kuru dabiskie likumi mēģina nostiprināt. Tas ir saistīts ar darmu.

Turpretī dievišķie likumi autoritāti meklē no Dieva, bet pozitīvie likumi meklē autoritāti no valdības.

Jēdzienu Hanss-Hermans Hopss izmanto savā grāmatā "Demokrātija: Dievs, kurš neizdevās: Monarhijas, demokrātijas un dabiskās kārtības ekonomika un politika", lai aizstāvētu anarhisma kapitālismu.

Šo terminu savos rakstos lieto Frīdrihs Hajeks.

Ētika
Filozofija
Natālija Ščerba

Natālija Ščerba (, dzimusi  Maladzječnā, Baltkrievijas PSR) ir Ukrainas rakstniece, kas raksta krievu valodā. Darbojas galvenokārt fantāzijas žanrā. Pazīstama ar pusaudžu romānu ciklu Часодії, Чароділ un Лунастри. Vairāku starptautisku prēmiju ieguvēja.

Biogrāfija 
Natālijai Ščerbai no agras bērnības paticis lasīt un zīmēt. Profesionāli nodarbojusies ar ušu.

Pēc skolas beigšanas iestājās Kijevas nacionālajā tehnoloģiju un dizaina universitātē. Pēc ceturtā kursa beigšanas mācības pārtrauca un sāka strādāt modes ateljē.

Viņas pirmā publikācija — fantastisks stāsts "Dibenā" (На дне, 2005). 2008. gadā tika izdots Natālijas Ščerbas pirmais romāns "Būt par raganu" (Быть ведьмой), kurš vēlāk saņēma dažādas prēmijas. Vēlākajos gados iznākuši arī dažādi citi rakstnieces darbi.

Atsauces

Ārējās saites 
 Официальная страница писателя в инстаграм 
 Официальная страница писателя ВКонтакте http://vk.com/id4552040 
 Официальная группа писателя ВКонтакте http://vk.com/chasodei 
 Официальная страница писателя на сайте «Лаборатория Фантастики» 

Ukrainas rakstnieces
Minskas apgabalā dzimušie
Getliņu purvs

Getliņu purvs ir purvs Salaspils novadā. Atrodas novada rietumos, pie robežas ar Stopiņu novadu un Rumbulu. Lielākajā purva daļā notiek kūdras ieguve. Purvā vidējā gaisa temperatūra gadā ir 3 °C.

Klimats

Atsauces 

Latvijas purvi
Salaspils novads
Florense Fostere Dženkinsa (filma)

"Florense Fostere Dženkinsa" () ir 2016. gada Apvienotās Karalistes un Francijas biogrāfiska filma, kuras režisors ir Stīvens Frīrss. Galvenās lomas filmā atveido Merila Strīpa, Hjū Grānts, Saimons Helbergs, Rebeka Fērgusone un Nīna Arianda. Filmas pirmizrāde notika  Belfāstas filmu festivālā.

Filma nominēta divām Amerikas Kinoakadēmijas balvām kategorijās "Labākā aktrise galvenajā lomā" un "Labākie kostīmi".

Filma veidota par Florensi Fosteri Dženkinsu, kura sapņoja kļūt par operdziedātāju, neskatoties uz to, ka ļoti slikti dziedāja.

Atsauces

Ārējās saites 

2016. gada filmas
Apvienotās Karalistes filmas
Francijas filmas
Biogrāfiskas filmas
Lauva (filma)

"Lauva" () ir 2016. gada biogrāfiska drāma, kas balstīta uz Sarū Brīrlija grāmatu A Long Way Home. FIlmas režisors ir Gērts Deiviss. Galvenās lomas filmā atveido Devs Patels, Rūnija Mara, Deivids Venhems, Nikola Kidmena un Abišeks Barate. Filmas pirmizrāde notika  Toronto filmu festivālā.

Filma tika nominēta sešām Amerikas kinoakadēmijas balvām: "Labākā filma", "Labākais aktieris otrā plāna lomā", "Labākā aktrise otrā plāna lomā", "Labākais adaptētais scenārijs", "Labākā oriģinālmūzika" un "Labākais operatora darbs".

Sarū ir piecus gadus vecs indiešu zēns, kurš apmaldās Kalkutas ielās, tūkstošiem kilometru attālumā no mājām. Viņš izdzīvo vairākos izaicinājumos, pirms viņu adoptē kāds austrāliešu pāris. 25 gadus vēlāk Sarū dodas atrast savu īsto ģimeni.

Atsauces

Ārējās saites 

2016. gada filmas
Apvienotās Karalistes filmas
ASV filmas
Austrālijas filmas
Biogrāfiskas filmas
Drāmas
1897. gada Krievijas impērijas tautas skaitīšana

1897. gada Krievijas impērijas tautas skaitīšana bija pirmā un vienīgā Krievijas impērijas tautskaite ar mērķi iegūt detalizētus visaptverošus datus par Krievijas impērijas pastāvīgajiem iedzīvotājiem, viņu ģimenēm un mājokļiem. Tā notika 1897. gada sākumā ar mērķi iegūt datus par stāvokli 1897. gada 28. janvārī. Tika iegūti dati par vairāk nekā 125 miljoniem cilvēku.
Pilnībā tautas skaitīšanas rezultāti kļuva pieejami tikai pēc 1905. gada.

Metodoloģija 
Tautskaites laikā katrai mājsaimniecībai izveidoja atsevišķu lapu, kurā ierakstīja visus tajā pastāvīgi vai pagaidus dzīvojošos cilvēkus.  
Aptaujas lapas bija vairāku veidu:
 A forma (Переписной лист формы «А») zemnieku saimniecībām lauku kopienās
 B forma (Переписной лист формы «Б») privātajām saimniecībām lauku kopienās
 V forma (Переписной лист формы «В») pilsētu saimniecībām 
 A/B forma (Переписной лист формы «А/Б») visām ārpilsētas saimniecībām Vidusāzijas un Polijas guberņās
 G forma (Переписной лист формы «Г») klaiņojošajiem sveštautiešiem 
 Uzskaites lapas, ko izmantoja Irkutskas un Pieamūras guberņās 
 Vispārējās uzskaites lapas, ko izmantoja audzēkņu, skolēnu, mūku, ieslodzīto un slimnieku datu vākšanai
 Militārās uzskaites lapas, ko izmantoja zemāko dienesta pakāpju, ieskaitot kara jūrnieku, datu vākšanai

Rezultāti Latvijā

Kurzemes guberņa 

Pēc 1897. gada Krievijas impērijas tautas skaitīšanas datiem Kurzemes guberņā bija 674 034 iedzīvotāji. Tās apriņķos bija šāds iedzīvotāju etniskais sastāvs:

 Ventspils apriņķī pie lietuviešiem pieskaitīti lībieši

Vidzemes guberņa 
Pēc 1897. gada tautas skaitīšanas datiem Vidzemes guberņas latviešu daļā 1897. gadā bija 753 730 iedzīvotāji. Guberņas apriņķos bija šāds iedzīvotāju etniskais sastāvs:<

Vitebskas guberņa 
Pēc 1897. gada tautas skaitīšanas datiem Vitebskas guberņas latviešu daļā 1897. gadā bija 501 623 iedzīvotāji. Guberņas apriņķos bija šāds iedzīvotāju etniskais sastāvs:<

Atsauces

Ārējās saites 
 Первая Всеобщая перепись населения Российской империи 1897 г.- Лифляндская губерния. - 1905.
 Первая Всеобщая перепись населения Российской империи 1897 г.- Курляндская губерния. - 1905.
 Первая Всеобщая перепись населения Российской империи 1897 г.- Витебская губерния. - 1. - 1899. 
 Первая Всеобщая перепись населения Российской империи 1897 г.- Витебская губерния. - 2. - 1901.
 Первая Всеобщая перепись населения Российской империи 1897 г.- Витебская губерния. - 3. - 1903. 

 
Latvijas demogrāfija
Krievijas Impērija
Deepwater Horizon: Liesmas okeānā

"Deepwater Horizon: Liesmas okeānā" () ir 2016. gada katastrofu filma, kuras režisors ir Pīters Bergs. Galvenās lomas filmā atveido Marks Volbergs, Kurts Rasels, Džons Malkovičs, Džīna Rodrigeza, Dilans O'Braiens un Keita Hadsone. Filmas pirmizrāde notika  Toronto filmu festivālā.

Filma tika nominēta divām Amerikas Kinoakadēmijas balvām: "Labākā skaņas montāža" un "Labākie vizuālie efekti".

Filma veidota par 2010. gada Meksikas līča naftas izplūdumu, kad eksplodēja urbšanas iekārta Deepwater Horizon, tādējādi izraisot vislielāko naftas noplūdi Amerikas vēsturē.

Atsauces

Ārējās saites 

2016. gada filmas
ASV katastrofu filmas
Drāmas
Debesskrāpis (filma)

"Debesskrāpis" () ir 2018. gada filma, kuras režisors, scenārists un viens no producentiem ir Rovsons Māršals Tērbers.

Filma stāsta par bijušo FIB aģentu, kuram jāizglābj sava ģimene no teroristu ieņemta debesskrāpja. Galvenās lomas atveido Dveins Džonsons, Nīva Kempbela, Čins Hāns, Rolands Mellers, Noa Teilors, Braiens Mens, Pablo Šrībers un Hanna Kvinlivāna. Filmas pirmizrāde notika 2018. gada 1. jūlijā Pekinā. Latvijā un ASV to sāka rādīt 2018. gada 13. jūlijā.

Atsauces

Ārējās saites 

2018. gada filmas
ASV filmas
Universal Pictures filmas
HK Dinaburga

HK Dinaburga ir pusprofesionāla hokeja komanda, kas bāzēta Daugavpilī, Latvijā, un piedalās Latvijas Virslīgas hokeja čempionātā. Komanda dibināta 2013. gadā, no 2014. līdz 2019. gadam tā spēlēja Latvijas 1. līgā.

Vēsture 
Komanda dibināta 2013. gadā, gadu pēc tam, kad beidza pastāvēt DHK Latgale, kas bija aizvadījusi septiņas sezonas Latvijas čempionātā. Jaunizveidotās komandas nosaukums bija HK Daugavpils, un 2013.—14. gada sezonu tā aizvadīja Latvijas čempionātā. Komanda sezonu noslēdza pēdējā vietā, sezonas gaitā izcīnot tikai vienu uzvaru.

Nākamajā sezonā HK Daugavpils pievienojās jaunizveidotajai Latvijas 1. līgai. 2016. gadā Daugavpils kļuva par līgas čempioni. 2017. un 2019. gadā komanda regulāro sezonu noslēdza čempionāta pirmajā vietā, tomēr izslēgšanas kārtā abas reizes piedzīvoja zaudējumu pusfinālā. 2018. gadā komanda tika pārdēvēta par HK Dinaburgu. 2019. gada vasarā tika paziņots, ka HK Dinaburga gaidāmajā sezonā atgriezīsies Latvijas čempionātā.

Spēlētāji 
Pēdējoreiz atjaunots 2022. gada 18. septembrī.

Vārtsargi 
 1  Ernests Tomass
 22  Aleksejs Cerikovs
 54  Marks Slavinskis

Aizsargi 
 2  Pauļus Rumševičs
 4  Māris Ļeščovs
 5  Ernests Azarevičs
 9  Domas Janušonis
 11  Jegors Mateiko
 14  Edgars Mamajs

Uzbrucēji 
 7  Artjoms Pankevičs
 8  Vadims Vabiščevičs
 12  Maksims Galilejevs
 15  Artūrs Krišs Avotiņš
 17  Artjoms Tretjakovs
 24  Edgars Petrovs
 26  Vladislavs Barkovskis
 27  Sergejs Pečura (Kapteinis)
 28  Nikolajs Fetisovs
 34  Daniels Dāvis Bēķis
 68  Fjodors Jarovinskis
 73  Gļebs Voino
 86  Mareks Malinskis
 88  Haims Joffe
 90  Renāts Vabiščevičs
 99  Sergejs Meļņikovs

Visu Latvijas čempionāta sezonu rezultāti

Līderi

Kluba spēlētāju rekordi Latvijas čempionātā

Regulārā sezona 
 Visvairāk gūto vārtu sezonā: Iļja Olonovs, Fjodors Jarovinskis un Vladislavs Leščenko, 15 (2020.—21., 2020.—21. un 2021.—22.)
 Visvairāk rezultatīvo piespēļu sezonā: Sergejs Pečura, 29 (2020.—21.)
 Visvairāk gūto punktu sezonā: Sergejs Pečura, 37 (2020.—21.)
 Visvairāk soda minūšu sezonā: Māris Ļeščovs, 86 (2019.—20.)
 Visvairāk gūto punktu sezonā, starp aizsargiem: Deniss Berdņiks, 29 (2020.—21.)

Izslēgšanas kārta 
 Visvairāk gūto vārtu sezonā: Seši spēlētāji, 1 (2013.—14.)
 Visvairāk rezultatīvo piespēļu sezonā: Anatolijs Leončiks, 3 (2013.—14.)
 Visvairāk gūto punktu sezonā: Anatolijs Leončiks, 4 (2013.—14.)
 Visvairāk soda minūšu sezonā: Jevgeņijs Fjodorovs, 6 (2013.—14.)
 Visvairāk gūto punktu sezonā, starp aizsargiem: Anatolijs Leončiks, 4 (2013.—14.)

Komandas treneri 
 Jurijs Agureikins (2013—2017)
 Artjoms Petkuns (2017—2018)
 Jurijs Agureikins (2018—2019)
 Atvars Tribuncovs (2019—2021)
 Jurijs Agureikins (2021—pašlaik)

Kapteiņi 
 Vladislavs Barkovskis (2018—2019)
 Mārtiņš Jakovļevs (2019—2020)
 Sergejs Pečura (2020—2021)
 Artjoms Pankevičs (2021)
 Timofejs Filipovs (2021—pašlaik)

Atsauces

Ārējās saites 
 Oficiālā mājaslapa
 Eliteprospects.com profils 

Sports Daugavpilī
Latvijas hokeja klubi
Normandiešu valoda

Normandiešu valoda (Normaund) ir romāņu valoda, kas izplatīta Normandijā, Džērsijā un Gērnsijā. Tiek uzskatīta arī par franču valodas dialektu. Tā nav Normandijas vai Francijas oficiālā valodā. Francijā tā tiek klasificēta kā reģionālā valoda. Kā atsevišķi normandiešu valodas dialekti tiek izšķirti džērsiešu valoda, gērnsiešu valoda un olderniešu valoda.

Ārējās saites 

Romāņu valodas
Francijas valodas
Džērsija
Gērnsija
Viļakas Valsts ģimnāzija

Viļakas Valsts ģimnāzija ir Viļakas vispārējās vidējās izglītības iestāde, kura īsteno pamatizglītības otrā posma, vispārējās vidējās izglītības un interešu izglītības programmas.

Vēsture 
Viļakas ģimnāzijas ēkas celtniecība sākās 1929. gadā uz agrākās Viļakas muižas zemes. Dibināta 1931. gadā kā humanitārā tipa ģimnāzija, sākotnēji tajā mācījās 100 – 200 skolēnu un strādāja 14 - 18 skolotāji, līdz 1940. gadam Viļakas ģimnāziju vadīja pārziņi Antons Vēliņš, Leonīds Cenne, Ernests Kalniņš un Artūrs Kleperis. 1944. gadā to pārdēvēja par Viļakas pilsētas vidusskolu.

Pēc Latvijas neatkarības atjaunošanas 1996. gadā skolai atjaunoja Valsts ģimnāzijas statusu. Ģimnāzijas direktore no 1996. līdz 2015. gadam bija Ilze Strapcāne. Pašlaik direktore ir Sarmīte Šaicāne.

Izglītības programmas 
 Vispārējās pamatizglītības otrā posma (7.-9. klase) izglītības programma ar izvēles iespēju proģimnāzijas klasēs apgūt angļu, krievu vai vācu valodu
 Vispārējās vidējās izglītības matemātikas, dabaszinību un tehnikas izglītības programma
 Vispārējās vidējās izglītības vispārizglītojošā virziena izglītības programma
 Vispārējās vidējās izglītības profesionāli orientētā virziena izglītības programma

Slaveni absolventi 
 Pēteris Supe, nacionālo partizānu komandieris

Ārējās saites 
 pašnovērtējuma ziņojums (2017)

Atsauces 

Ģimnāzijas Latvijā
Viļaka
Skolas Latvijā
Dūrupe (Bolupes pieteka)

Dūrupe  ir Bolupes kreisā krasta pieteka Balvu novadā. 

Izteka - pie Mēķiem. Tek rietumu-dienvidrietumu virzienā. Ietek Bolupē augšpus Kačevas. Upes krastos atrodas Silamala, Lāčugabali, Dūrupe. Vidustecē to šķērso valsts autoceļš V466 (Balvi – Teteri – Upatnieki).

Atsauces 

Daugavas baseina upes
Balvu novada upes
Balvu pagasts
Rugāju novada upes
Francišeks Jakubs Šembeks

Francišeks Jakubs Šembeks (; dzimis ap 1700. gadu, miris 1765. gadā) bija Žečpospoļitas valsts darbinieks, Inflantijas vaivads no 1731. līdz 1765. gadam, vairākkārtējs sejmu deputāts, bibliofils.

Ārējās saites 
Francišeks Jakubs Šembeks portālā i-PSB

1700. gadā dzimušie
1765. gadā mirušie
Inflantijas vaivadi
Par katru cenu

"Par katru cenu" () ir 2016. gada vesterns, kura režisors ir Deivids Makenzijs. Galvenās lomas filmā atveido Džefs Bridžess, Kriss Pains, Bens Fosters un Džils Birginhems. Filmas pirmizrāde notika  Kannu filmu festivālā.

Filma tika nominēta četrām Amerikas Kinoakadēmijas balvām: "Labākā filma", "Labākais aktieris otrā plāna lomā", "Labākais oriģinālscenārijs" un "Labākā montāža".

Šķīries tēvs Tobijs Hauards un viņa vecākais brālis Tanners aplaupa Midlendas bankas filiāles, lai glābtu savu ģimenes rančo Rietumteksasā.

Atsauces

Ārējās saites 

2016. gada filmas
ASV filmas
Kapteinis Fantastika

"Kapteinis Fantastika" () ir 2016. gada drāma, kuras režisors un scenārija autors ir Mets Ross. Galvenās lomas filmā atveido Vigo Mortensens, Frenks Langela, Ketrīna Hāna un Stīvs Zāns. Filmas pirmizrāde notika  Sandensas kinofestivālā.

Vigo Mortensens par savu darbu filmā tika nominēts Zelta globusa balvai, BAFTA kino balvai, kā arī Amerikas Kinoakadēmijas balvai kā labākais aktieris.

Bens Kešs kopā ar sievu Lesliju un abu sešiem bērniem dzīvo Vašingtonas štata mežos. Kad Leslija izdara pašnāvību, Bens kopā ar bērniem ir spiests atstāt savas mājas mežā un pārcelties uz civilizētu pasauli, kur Bens sāk pārdomāt savu ideju par to, ko īsti nozīmē būt vecākam.

Atsauces

Ārējās saites 

2016. gada filmas
ASV romantikas filmas
Kinokomēdijas
Drāmas
Lielais Ķīnas ugunsmūris

Lielais Ķīnas ugunsmūris ir cenzūras un uzraudzības projekts, ko izmanto Ķīnas valsts drošības iestādes. Projekts sākās 1998. gadā kā Zelta Vairoga projekts un aktīvu darbību uzsāka 2003. gada novembrī.

Vēsture 
1998. gadā Ķīnas Komunistiskā partija bažījās, ka Ķīnas Demokrātiskā partija (CDP) varētu radīt spēcīgu jaunu tīklu, ko tā nespētu kontrolēt. CDP nekavējoties tika aizliegta, sekoja aresti un ieslodzīšana. Tajā pašā gadā tika uzsākts Zelta Vairoga projekts.Pirmā projekta daļa ilga astoņus gadus un tika pabeigta 2006. gadā.Otrā daļa sākās 2006. gadā un tika pabeigta 2008. gadā. Saskaņā ar Ķīnas Centrālās Televīzijas (CCTV) datiem uz 2002. gadu, Zelta Vairoga projekta priekšdarbu izmaksas sasniedza 800 miljonus ASV dolāru (līdzvērtīgs RMB 6,4 miljardi, vai € 650 miljoni). 2002. gada 6. decembrī 300 cilvēki no 31 provinces un pilsētas visā Ķīnā, kas bija atbildīgi par Zelta vairoga projektu, piedalījās četru dienu atklāšanas izstādē. Šajā izstādē Ķīnas valdība nopirka daudzus rietumu augsto tehnoloģiju produktus, tai skaitā interneta drošības, video novērošanas un cilvēku sejas atzīšanas iekārtas un programmatūru. Tiek lēsts, ka šajā milzīgajā projektā ir nodarbināti apmēram 30000 policistu .

Tas ir iesaukts par Lielo Ķīnas ugunsmūri atsaucoties uz tīkla ugunsmūri un Lielo Ķīnas mūri.

Atbloķēšana 
Vairākas lapas ir tikušas atbloķētas, tai skaitā:

 2008. gadā BBC vietne angļu valodā, (bet ne ķīniešu valodas vietne).
 2017. gadā Ķīna cenzēja Google projektus, ieskaitot  Google Maps. Ir pieejamas alternatīvas karšu lietotnes.

Sadarbība 
Reportieri bez robežām ir izteikuši aizdomas, ka citi režīmi, piemēram Kuba, Zimbabve un Baltkrievija ir saņēmuši novērošanas tehnoloģijas no Ķīnas.

Atsauces 

Ķīna
Cenzūra
Hanibāls Bariss

Hanibāls Amīrs Bariss (; dzimis  Čikāgā, Ilinoisā) ir amerikāņu komiķis, aktieris, rakstnieks un producents. Bariss uzsāka savu komiķa karjeru 2002. gadā, apmeklējot Ilinoisas dienvidu universitāti. Kopš 2012. gada, kopā ar Ēriku Andrē, vadījis televīzijas kanāla Adult Swim raidījumu The Eric Andre Show un no 2014. līdz 2019. gadam filmējies televīzijas kanāla Comedy Central raidījumā Broad City.

Atveidojis nelielas lomas filmās "Sliktie kaimiņi" (2014), "Tētuku kari" (2015), "Sliktie kaimiņi 2" (2016), "Foršie džeki" (2016), "Katastrofu mākslinieks" (2017), "Pludmales patruļa" (2017), "Zirnekļcilvēks: Atgriešanās mājās" (2017), "Zirnekļcilvēks: Mājupceļa nav" (2021) un citās. Ieskaņojis tēlus animācijas filmās un seriālos, tostarp filmās "Dusmīgie putni. Filma" (2016), "Mīluļu slepenā dzīve" (2016), "Mīluļu slepenā dzīve 2" (2019) un seriālos "Boba burgeri", "Piedzīvojumu laiks", BoJack Horseman un "Simpsoni".

Atsauces

Ārējās saites 

1983. gadā dzimušie
ASV komiķi
ASV televīzijas aktieri
Amerikāņu kinoaktieri
ASV balss aktieri
Džekija

"Džekija" () ir 2016. gada biogrāfiska drāma, kuras režisors ir Pablo Larēns. Galvenās lomas filmā atveido Natālija Portmane, Pīters Sārsgārds, Grēta Gerviga, Billijs Krudups un Džons Hērts. Filmas pirmizrāde notika  Venēcijas filmu festivālā.

Filma tika nominēta trim Amerikas Kinoakadēmijas balvām: Labākā aktrise galvenajā lomā, Labākā oriģinālmūzika un Labākie kostīmi, tomēr nevienu no tām nesaņēma.

Filmā tiek parādīta ASV 35. prezidenta Džona Kenedija sievas Žaklīnas dzīve uzreiz pēc viņas vīra slepkavības.

Atsauces

Ārējās saites 

2016. gada filmas
ASV filmas
Vācijas filmas
Francijas filmas
Biogrāfiskas filmas
Drāmas
Klusēšana

"Klusēšana" () ir 2016. gada vēsturiska drāma, kas balstīta uz Endo Šusaku tāda paša nosaukuma romānu. Filmas režisors, kā arī viens no scenārija autoriem un producentiem ir Mārtins Skorsēze. Galvenās lomas filmā atveido Endrū Gārfīlds, Ādams Draivers, Tadanobu Asano, Siarans Hindss un Liams Nīsons. Filmas pirmizrāde notika  Romā, Itālijā.

Filma tika nominēta Amerikas Kinoakadēmijas balvai nominācijā "Labākais operatora darbs".

Filmas sižets notiek 17. gadsimtā. Divi jezuītu priesteri no Portugāles dodas uz Japānu, lai tur atrastu savu pazudušo mentoru, kā arī censtos izplatīt katolicismu.

Atsauces

Ārējās saites 

2016. gada filmas
ASV filmas
Apvienotās Karalistes filmas
Itālijas filmas
Japānas filmas
Drāmas
Mārtina Skorsēzes filmas
Linda Liepiņa

Linda Liepiņa (dzimusi  Rīgā) ir latviešu uzņēmēja un politiķe. Bijusi 13. Saeimas deputāte (ievēlēta no partijas KPV LV, bet to pametusi). Šobrīd pārstāv partiju "Latvija pirmajā vietā", no kuras saraksta ievēlēta 14. Saeimā.

Absolvējusi Baltijas Krievu institūtu, 2005. gadā iegūstot profesionālo maģistra grādu uzņēmējdarbības vadībā un administrēšanā. Pirms ievēlēšanas Saeimā bija uzņēmēja, vadīja sev piederošos uzņēmumus "Wok Rīga" un "Wok Tallinn". Dzīvojusi un strādājusi arī ārpus Latvijas, Francijā.

Politiskā darbība 
2016. gadā L. Liepiņa iestājās partijā "Kam pieder valsts" un 2018. gadā tika ievēlēta 13. Saeimā no KPV LV saraksta. Saeimā viņa iekļāvās KPV LV daļai, kas atbalstīja Aldi Gobzemu valdības vadītāja amatā un bija pret partijas iesaisti Krišjāņa Kariņa valdībā. 2019. gadā L. Liepiņa izstājās no partijas KPV LV un tās Saeimas frakcijas, turpmāk darbojoties Saeimā kā neatkarīgai opozīcijas deputātei. Vadīja 13. Saeimas Pieprasījumu komisiju no tās darbības sākuma līdz 2019. gada septembrim. 2020. gada 16. oktobrī L. Liepiņa paziņoja, ka noliek Saeimas deputātes mandātu, bet turpinās darboties politikā.

2021. gada augustā L. Liepiņa bija Aināra Šlesera veidotās partijas "Latvija pirmajā vietā" dibinātāju skaitā. 2022. gada rudenī notikušajās Saeimas vēlēšanās ievēlēta 14. Saeimā.

Atsauces 

1974. gadā dzimušie
Rīgā dzimušie
"Par cilvēcīgu Latviju" politiķi
"Latvija pirmajā vietā" politiķi
13. Saeimas deputāti
14. Saeimas deputāti
Baltijas Starptautiskās akadēmijas absolventi
Igaunijas Nacionālā opera

Igaunijas Nacionālā opera () ir operas trupa, kas kopā ar Igaunijas Nacionālo simfonisko orķestri dala teātra "Estonia" ēku Igaunijas galvaspilsētā Tallinā. Igaunijas Nacionālā opera iestudē operas, baleta izrādes, operetes un mūziklus, štatā darbojas apmēram 500 cilvēku.

Vēsture 
1865. gadā Tallinā tika nodibināta dziedāšanas biedrība "Estonia". 1871. gadā pie tās nodibināja teātra trupu. 19. gadsimta beigās teātra izrādes kļuva regulāras, daudzas no tām bija dziesmu spēles un komēdijas. 20. gadsimta sākumā vairāk sāka iestudēt nopietnākas drāmas. 1906. gadā biedrība pārtapa par profesionālo teātra trupu "Estonia". 1907. gadā tika iestudēta pirmā operete (Ervē "Madmazele Nituša"), 1908. gadā - pirmā opera (Konradīna Kreicera "Nakts nometne Granadā"). 1913. gadā tika atklāta pašreizējā operas ēka, kas tolaik bija lielākā celtne pilsētā. 1922. gadā teātrī "Estonia" tika iestudēta pirmā pilnā baleta izrāde (Leo Deliba "Kopēlija"). 1928. gadā teātrī tika iestudēta pirmā nacionālā igauņu opera - Evalda Āva "Vikingi". Teātra ēka smagi cieta Otrajā pasaules karā Tallinas bombardēšanas laikā 1944. gada 9. martā. Pēc kara tā tika atjaunota un 1947. gadā atkal atklāta publikai, interjera noformējumā iegūstot socreālisma iezīmes.

Ārējās saites

Operteātri
Tallina
Guntars Freibergs

Guntars Freibergs (dzimis 1991. gada 17. aprīlī) ir akadēmiskās mūzikas sitaminstrumentālists. Profesionālā sitaminstrumentu ansambļa "Perpetuum Ritmico" dalībnieks.

Biogrāfija 
Guntars mācījies Maskavas Centrālajā mūzikas skolā Marka Pekarska klasē. No 2007. līdz 2011. gadam studējis Strasbūras Mūzikas konservatorijā. 2014. gadā ieguvis maģistra grādu Lincas Antona Bruknera Universitātē kā arī papildinājis prasmes Briseles Karaliskajā Mūzikas konservatorijā. Mūziķis piedalījies meistarklasēs pie vadošajiem sitaminstrumentu spēles izpildītājiem un pedagogiem Keiko Abe (Japāna), Momoko Kamiya (Japāna), Bogdan Bacanu (Austrija), Peter Sadlo (Vācija), kā arī papildinājis prasmes Zalcburgas Mozarteum vasaras akadēmijā un Villekrozes akadēmijā Francijā.

2012. gadā ieguvis 2. vietu prestižajā Zalcburgas Marimbas konkursā un Grand-Prix sitaminstrumentu konkursā Fermo, Itālijā 2011. gadā. Kā solists uzstājies ar orķestriem Latvijā, Krievijā, Vācija, Bulgārijā un Čehijā. 2011. gadā ticis nominēts Lielajai Mūzikas balvai kategorijā par spožu debiju. Paralēli aktīvajai koncertdarbībai, vērā ņemama ir pedagoģiskā darbība, par ko liecina gan ar domubiedriem un kolēģiem izveidotā līdz šim pirmā Latvijas Sitaminstrumentālistu – pedagogu asociācija.

Atsauces 

1991. gadā dzimušie
Valkā dzimušie
Latviešu mūziķi
Kauņas Jura baznīca

Kauņas Sv. Mocekļa Jura baznīca () ir Romas katoļu baznīca, kas atrodas Lietuvas pilsētas Kauņas vecpilsētā, netālu no Kauņas pils.

Baznīcas pirmasākumi ir 1471. gadā, kad šajā vietā benediktiešiem tika uzcelta koka baznīca. No 1492. līdz 1502. gadam to pārbūvēja ķieģeļu gotikas stilā. Baznīca cietusi 1812. gada kara laikā, kā arī padomju okupācijas gados, kad šeit tika ierīkota medicīnas preču noliktava.

Galerija

Ārējās saites 

Baznīcas Lietuvā
Kauņa
Viņa (2016. gada filma)

"Viņa" () ir 2016. gada trilleris, kas balstīts uz Filipa Dižāna romānu Oh.... Filmas režisors ir Pols Verhovens. Galvenās lomas filmā atveido Izabella Ipēra, Lorēns Lafits, Anna Konsinjī, Čārlzs Berlings, Judīte Magra, Virdžīnija Efira un Kristiāns Berkels. Filmas pirmizrāde notika  Kannu filmu festivālā.

Izabella Ipēra par savu darbu filmā tika nominēta Amerikas Kinoakadēmijas balvai nominācijā "Labākā aktrise galvenajā lomā". Tāpat Francija filmu izvirzīja kā savu kandidāti nominācijā "Labākā starptautiskā spēlfilma", tomēr filma nenokļuva fināla nominantu sarakstā.

Mišela Leblanka ir veiksmīga biznesmene, kuru pašas mājās izvaro maskēts uzbrucējs, tomēr Mišela izvēlas par notikušo neziņot policijā.

Atsauces

Ārējās saites 

2016. gada filmas
Francijas filmas
Vācijas filmas
Pola Verhovena filmas
Loving

Loving ir 2016. gada biogrāfiska drāma, kas balstīts uz Nensijas Buirskas dokumentālo filmu The Loving Story. Filmas režisors un scenārija autors ir Džefs Nikolss. Galvenās lomas filmā atveido Džoels Edžertons, Rūta Nega, Martons Sokass, Niks Krolls un Maikls Šenons. Filmas pirmizrāde notika  Kannu filmu festivālā.

Ruta Nega par savu darbu filmā tika nominēta Amerikas Kinoakadēmijas balvai nominācijā "Labākā aktrise galvenajā lomā".

Filmas galvenie varoņi ir Ričards un Mildreda Lavingi, pāris, kurš 20. gadsimta 60. gados tika arestēts par laulību starp divu dažādu rasu pārstāvjiem. Lavingu pāra lieta beidzās ar ASV Augstākā tiesas lēmumu par starprasu laulību lieguma atcelšanu.

Atsauces

Ārējās saites 

2016. gada filmas
ASV filmas
Apvienotās Karalistes filmas
Biogrāfiskas filmas
Drāmas
Pildīta paprika

Pildīta paprika ir bulgāru, rumāņu, ukraiņu, gruzīnu un azerbaidžāņu virtuves ēdiens. Tiek gatavots no dārzeņpipariem, kuriem nogriež cepurītes un iztīra sēklotni. Visbiežāk tiek pasniegti pildīti ar malto gaļu un rīsiem. Kā pildījumu var izmantot arī sieru, sēnes, biezpienu, skābo krējumu un daudz ko citu.

Atsauces 

Gaļas ēdieni
Brestas ūnija

Brestas ūnija (, , ) bija Polijas-Lietuvas Konstantinopoles patriarhāta Kijivas mitropolijas bīskapu 1596. gadā lēmums atdalīties no Austrumu pareizticības un pakļauties Romas pāvestam, saglabājot austrumu pareizticības reliģiskos rituālus. Ūnijas rezultātā Polijas-Lietuvas valsts teritorijā tika nodibināta Krievu uniātu baznīca (, , , ), dēvēta arī par grieķu-katoļu baznīcu.

Aktu par jaunās baznīcas pievienošanu katoļu baznīcai parakstīja 1595. gada 23. decembrī Romā, bet 1596. gada 9(19). oktobrī Brestā tas tika apstiprināts. Daļa bīskapu atteicās parakstīt Brestas ūniju (to politiskais līderis bija Kijevas vojevoda Konstantīns Ostrožkis). 1700. gadā ūnijai pievienojās Ļvovas, bet 1702. gadā - Luckas bīskapija. Brestas ūnija radīja divas naidīgas reliģiskās nometnes Polijas-Lietuvas austrumu daļā. 

Līdz ar Polijas dalīšanu 18. gadsimta beigās pamazām tika likvidēta arī Brestas ūnija, izņemot Ukrainas rietumu daļu, kas nokļuva Austroungārijas sastāvā. Pēc PSRS 1939. gada iebrukuma Polijā šo toreizējās Polijas daļu pievienoja Ukrainas PSR un 1946. gadā Brestas ūniju likvidēja arī šeit. Tomēr grieķu katoļu baznīca pagrīdē saglabāja savu ietekmi un 1990. gadā atjaunoja savu darbību.

Skat. arī
Pjotrs Skarga
Jozafats Kuncevičs

Ārējās saites

Baltkrievijas vēsture
Ukrainas vēsture
Bresta (Baltkrievija)
Plēsoņas

"Plēsoņas" () ir 2010. gada zinātniskās fantastikas asa sižeta filma, kuras režisors ir Nimrods Antals. Galvenās lomas filmā atveido Adriens Brodijs, Tofers Greiss, Alise Braga, Valtons Godžinss un Lorenss Fišbērns. Filmas pirmizrāde notika . Filma ir turpinājums 1987. gada filmai "Plēsoņa" un 1990. gada filmai "Plēsoņa 2".

Īpaši atlasītu karotāju grupa ar izpletņiem nolaižas nepazīstamos džungļos, kur viņus medī nežēlīgi citplanētieši.

Atsauces

Ārējās saites 

2010. gada filmas
ASV filmas
Zinātniskās fantastikas filmas
Ņujorkas ēnā

"Ņujorkas ēnā" () ir 2012. gada krimināldrāma, kuras režisors un viens no scenārija autoriem ir Dereks Sianfranss. Galvenās lomas filmā atveido Raiens Goslings, Bredlijs Kūpers, Evan Mendesa, Deins Dehāns, Rejs Liota, Bens Mendelsons, Maheršala Ali un Rouza Bairna. Filmas pirmizrāde notika  Toronto filmu festivālā.

Lūks Glentons ir motociklists-kaskadieris, kurš pievēršas banku aplaupīšanām, lai uzturētu savu mīļoto un abu nesen piedzimušo bērnu.

Atsauces

Ārējās saites 

2012. gada filmas
ASV filmas
Drāmas
Džounsa brīvība

"Džounsa brīvība" () ir 2016. gada vēsturiska kara filma, kuras režisors, scenārija autors un viens no producentiem ir Gerijs Ross. Galvenās lomas filmā atveido Metjū Makonahijs, Gugu Mbata-Ro, Maheršala Ali un Kerija Rasela. Filmas pirmizrāde notika  Atlantā.

Ņūtons Naits ir nabadzīgs fermeris, kurš pametis Amerikas Valstu Konfederācijas armiju. Atgriezies Misisipi, viņš kopā ar citiem armijas dezertieriem un sievietēm dodas kaujā pret korumpēto vietējo valdību.

Atsauces

Ārējās saites 

2016. gada filmas
ASV filmas
Jelgavas reālskola

Jelgavas reālskola bija valsts uzturēta reālskola, kas darbojās no 1857. līdz 1915. gadam Jelgavā. Mūsdienās agrākās reālskolas un institūta ēkā atrodas LBTU Ekonomikas un sabiedrības attīstības fakultāte.

Vēsture 
Jelgavas reālskola dibināta 1857. gadā. 
1900. gadā uzcēla jaunu Jelgavas reālskolas ēku Svētes ielā 18 Jelgavā, kas Pirmā pasaules kara laikā 1915. gadā tika evakuēta uz Sičovkas pilsētu Smoļenskas guberņā, 1916. gadā uz Vīlandi, bet 1917. gada februārī uz Pjatigorsku, kur tā likvidēta 1920. gadā. Bermontiādes laikā Rietumkrievijas Brīvprātīgo armija atkāpjoties 1919. gada novembrī reālskolas ēku nodedzināja. 1936. gadā bijušo reālskolas ēku atjaunoja un tajā sāka darboties Jelgavas Valsts Skolotāju institūts.

Skolā mācījušies vai mācījuši 
 Alfrēds Bertušs
 Jānis Brūmelis
 Jūlijs Feders
 Nikolajs Fogelmanis
 Valdis Grēviņš
 Kristaps Helmanis
 Gustavs Mangulis
 Fricis Kociņš
 Stepermaņu Krustiņš
 Ludvigs Kundziņš
 Jānis Lakše-Lasmanis
 Teodors Pīrāgs
 Jūlijs Rozentāls
 Voldemārs Skaistlauks
 Kārlis Ulmanis
 Eduards Zīslaks

Literatūra 
 Kārlis Ansons, Eduards Avots. Jelgavas Valsts Skolotāju institūts: vēstures materiāli, apceres un atmiņas. Grand Haven: Jelgavas Skolotāju institūta Absolventu centra un Gaujas Apgāda izdevums, 1978. – 224 lpp.

Atsauces 

Bijušās skolas Jelgavā
Jelgava
13 stundas: Bengazi slepenie kareivji

"13 stundas: Bengazi slepenie kareivji" () ir 2016. gada biogrāfisks trilleris, kura režisors un viens no producentiem ir Maikls Bejs. Galvenās lomas filmā atveido Džeimss Badžs Deils, Džons Krasinskis un Makss Martini. Filmas pirmizrāde notika  Ārlingtonā, Teksasā. Filmas pamatā ir patiesi notikumi, kas norisinājās 2012. gada septembrī Lībijas pilsētā Bengāzī.

Filma tika nominēta Amerikas Kinoakadēmijas balvai nominācijā "Labākā skaņa", kur tā zaudēja filmai "Kauja par Heksoridžu".

Filmā tiek sekots līdzi CIP Drošības komandas pārstāvjiem, kuri 2012. gadā Bengāzī centās aizstāvēt ASV diplomātiskās ēkas no islāma teroristu uzbrukumiem.

Atsauces

Ārējās saites 

2016. gada filmas
ASV filmas
Biogrāfiskas filmas
3 dienas, lai nogalinātu

"3 dienas, lai nogalinātu" () ir 2014. gada filma, kuras režisors ir McG. Galvenās lomas atveido Kevins Kostners, Embera Hērda, Heilija Steinfelda, Konnija Nīlsena, Ričards Sammels un Ēriks Ebūanē. Filmas pirmizrāde ASV notika 2014. gada 21. februārī, Latvijā to sāka rādīt 2014. gada 18. aprīlī.

Sižets 
Filma stāsta par CIP aģēntu Ītanu Renneru, kuram konstatē ļaundabīgu audzēju, kā rezultātā viņam jāmirst. Pirms nāves Ītans nolemj uzlabot attiecības ar savu sievu un meitu. Vēlāk Ītans satiek CIP aģenti, kura piedāvā viņam eksperimentālās zāles apmaiņā pret palīdzību bīstama terorista notveršanā.

Atsauces

Ārējās saites 

2014. gada filmas
Francijas filmas
ASV filmas
Serbijas filmas
Relativity Media filmas
Kauņas Svētā Krusta baznīca

Kauņas Svētā Krusta baznīca, saukta arī Karmelītu baznīca () ir Romas katoļu baznīca, kas atrodas Lietuvas pilsētā Kauņā. 

Baznīca vēlā baroka formās konsekrēta 1700. gadā. 1706. gadā Karmelītu ordenis blakus nopirka zemes gabalus klostera ierīkošanai. 1845. gadā klosteris un baznīca tika slēgti, baznīcas telpas izmantoja kā zirglietu noliktava. 1881. gadā baznīcu atgrieza ticīgajiem. No 1885. līdz 1898. gadam kā arī no 1925. līdz 1934. gadam baznīca tika rekonstruēta.

Ārējās saites 
Draudzes mājaslapa

Baznīcas Lietuvā
Kauņa
Pjotrs Malahovskis

Pjotrs Malahovskis (; dzimis ) ir poļu vieglatlēts, startē diska mešanas sacensībās. Divkārtējs olimpisko spēļu sudraba medaļas ieguvējs.

Trīs reizes piedalījies olimpiskajās spēlēs (, , ). 2008. gadā Pekinā un 2016. gadā Riodežaneiro izcīnījis sudraba medaļu. Pasaules čempionātā izcīnījis vienu zelta (2015) un divas sudraba medaļas (2009, 2013), ir arī divkārtējs Eiropas čempions (2010, 2016). P. Malahovska personiskais rekords (71,84 m) ir piektais visu laiku labākais rezultāts vieglatlētikas vēsturē.

Atsauces

Ārējās saites 

1983. gadā dzimušie
Polijas vieglatlēti
2008. gada vasaras olimpisko spēļu dalībnieki
2012. gada vasaras olimpisko spēļu dalībnieki
2016. gada vasaras olimpisko spēļu dalībnieki
Olimpiskās sudraba medaļas ieguvēji
Mazovijas vojevodistē dzimušie
2020. gada vasaras olimpisko spēļu dalībnieki
Diska metēji
Olimpiskie sudraba medaļnieki vieglatlētikā
Nelūgtie

"Nelūgtie" () ir 2009. gada psiholoģiska šausmu filma, kuras režisori ir the Guard Brothers. Galvenās lomas filmā atveido Emīlija Brauninga, Elizabete Benksa, Ariela Kebela un Deivids Stratērns. Filmas pirmizrāde notika  ASV un Kanādā. Filma veidota kā rīmeiks Dienvidkorejas 2003. gada filmai A Tale of Two Sisters.

Anna, kura kādu laiku pavadījusi psihiatriskajā slimnīcā, nu atgriežas mājās, tomēr viņas atveseļošanos apdraud nežēlīgā pamāte un mirušās mātes vīzijas.

Atsauces

Ārējās saites 

2009. gada filmas
ASV filmas
Šausmu filmas
W. (filma)

"W." () ir 2008. gada biogrāfiska filma, kuras režisors ir Olivers Stouns. Galvenās lomas filmā atveido Džošs Brolins, Elizabete Benksa, Džeimss Kromvels, Elēna Burstina, Ričards Dreifūss, Tobijs Džonss un Tendija Ņūtone. Filmas pirmizrāde notika  Ostinas filmu festivālā.

Filma veidota par 43. ASV prezidenta Džordža V. Buša dzīvi un atrašanos prezidenta amatā.

Atsauces

Ārējās saites 

2008. gada filmas
ASV filmas
Biogrāfiskas filmas
Olivera Stouna filmas
Iepazīstieties, Deivs

"Iepazīstieties, Deivs" () ir 2008. gada zinātniskās fantastikas komēdija, kuras režisors ir Braiens Robinss. Galvenās lomas filmā atveido Edijs Mērfijs, Elizabete Benksa, Gabriela Uniona, Eds Helmss, Skots Kāns un Kevins Hārts. Filmas pirmizrāde notika .

Miniatūru citplanētiešu komanda darbojas kosmosa kuģī, kam ir cilvēka forma. Mēģinot glābt savu planētu, citplanētieši ar savu kuģi nokļūst uz Zemes, kur viņi sastopas ar jaunu problēmu: kosmosa kuģis iemīlas Zemes sievietē.

Atsauces

Ārējās saites 

2008. gada filmas
ASV filmas
Zinātniskās fantastikas filmas
Kinokomēdijas